**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

1. privind aprobarea documentației tehnico-economice
2. (faza D.A.L.I.) și a indicatorilor tehnico-economici pentru obiectivul de investiții
3. „Centru Comunitar Integrat Câmpulung Moldovenesc”
4. finanțat prin Planul Național de Redresare și Reziliență - Componenta C12 – Sănătate - Investiția 1. Dezvoltarea infrastructurii medicale prespitalicești – I1.4: Centre Comunitare Integrate, apelul de proiecte MS-0014

Urmare semnării contractului de finanțare cu Ministerul Sănătății, au fost realizate etape pentru implementarea proiectului „Centru Comunitar Integrat Câmpulung Moldovenesc”.

Conform condițiilor Programului, au fost elaborate studiile, au fost obținute avize/acorduri și este necesară aprobarea de către Consiliul local a documentației și a indicatorilor tehnico-economici ai proiectului.

Investiția presupune reabilitarea și modernizarea construcției fostului atelier din cadrul Colegiului Național Dragoș Vodă, care, în urma reabilitărilor, modernizărilor și dotărilor va corespunde exigențelor actuale privind funcționarea acestor tipuri de servicii.

Centru comunitar integrat reprezintă un spațiuunde își desfășoară activitatea asistentul medical comunitar, împreună cu alți specialiști din comunitate. Obiectivul face parte din corpul programelor comunitare de asistență medicală coordonate de Ministerul Sănătății, cu scopul principal de a spori accesul la servicii medicale de calitate pentru populație și, în special, pentru grupurile vulnerabile.

Personalul care desfășoară activitatea de asistență medicală comunitară este format din medici, asistenți medicali comunitari, moașe și mediatori sanitari, conform prevederilor OUG nr. 18/2017 privind asistența medicală comunitară aprobată, prin Legea 180/ 2017.

Valoarea totală a proiectului „Centru Comunitar Integrat Câmpulung Moldovenesc” este în sumă de 923.950,77 lei inclusiv T.V.A., din care lucrări efective de construcții (C+M) în valoare de 814.678,75 lei inclusiv T.V.A.

Contribuția Municipiului Câmpulung Moldovenesc, în cuantum de 95.140,41 lei inclusiv T.V.A. reprezintă cheltuielile neeligibile ale proiectului - depășesc valoarea contractului de finanțare încheiat și, conform prevederilor ghidului finanțatorului, ale HCL 5/2023 privind aprobarea proiectului și ale contractului de finanțare încheiat, sunt în sarcina bugetului local.

Menționez că proiectul este dezvoltat în parteneriat cu Fondul Națiunilor Unite pentru Copii UNICEF, UAT Comuna Sadova și UAT Comuna Pojorâta.

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**